
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0209),
–	uzimajući u obzir članak 294. stavak 2. i članke 173. stavak 3. te 322. stavak 1. točku (a) Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0136/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Revizorskog suda od 18. travnja 2023.[footnoteRef:1], [1:  	Još nije objavljeno u Službenom listu.] 

–	uzimajući u obzir mišljenje Europskoga gospodarskog i socijalnog odbora od 13. srpnja 2023.[footnoteRef:2], [2:  	SL C 349, 29.9.2023., str. 167.] 

–	uzimajući u obzir mišljenje Odbora regija od 30. studenoga 2023.[footnoteRef:3], [3:  	SL C, C/2024/1049, 9.2.2024., ELI: http://data.europa.eu/eli/C/2024/1049/oj.] 

–	uzimajući u obzir privremeni sporazum koji je odobrio nadležni odbor u skladu s člankom 74. stavkom 4. Poslovnika te činjenicu da se predstavnik Vijeća pismom od 21. ožujka 2024. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 59. Poslovnika,
–	uzimajući u obzir mišljenja Odbora za vanjske poslove i Odbora za promet i turizam,
–	uzimajući u obzir izvješće Odbora za industriju, istraživanje i energetiku (A9‑0426/2023),
1.	usvaja sljedeće stajalište u prvom čitanju;
2.	prima na znanje izjavu Komisije priloženu ovoj Rezoluciji, koja će biti objavljena u seriji C Službenog lista Europske unije;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

Stajalište Europskog parlamenta usvojeno u prvom čitanju 24. travnja 2024. radi donošenja Uredbe (EU) 2025/… Europskog parlamenta i Vijeća o utvrđivanju mjera za povećanje solidarnosti i kapaciteta u Uniji za otkrivanje kibernetičkih prijetnji i incidenata, pripremu za njih i odgovor na njih te o izmjeni Uredbe (EU) 2021/694 (Akt o kibernetičkoj solidarnosti)
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2025/38.)


PRILOG ZAKONODAVNOJ REZOLUCIJI
[bookmark: _GoBack]Izjava Komisije o proračunu u pogledu Uredbe (EU) 2025/38 Europskog parlamenta i Vijeća od 19. prosinca 2024. o utvrđivanju mjera za povećanje solidarnosti i kapaciteta u Uniji za otkrivanje kibernetičkih sigurnosnih prijetnji i incidenata, pripremu za njih i odgovor na njih (Akt o kibernetičkoj solidarnosti)[footnoteRef:4] [4:  	SL L, 2025/38, 15.1.2025., ELI: http://data.europa.eu/eli/reg/2025/38/oj.] 

1.	Zakonodavni financijski izvještaj Komisije priložen prijedlogu Akta o kibernetičkoj solidarnosti objavljen je u travnju 2023. Od tada su se relevantni procijenjeni podaci promijenili zbog donošenja ili očekivanog donošenja drugih zakonodavnih akata.
2.	Suzakonodavci su 5. ožujka 2024. postigli preliminarni politički dogovor da će se preraspodjela iz specifičnog cilja 4 „Napredne digitalne vještine” u specifični cilj 3 „Kibersigurnost i povjerenje” programa Digitalna Europa, koja je predviđena u zakonodavnom financijskom izvještaju, ograničiti na iznos od 22 milijuna EUR.
3.	Kako bi se uzeli u obzir uvjeti preliminarnog političkog dogovora, Komisija je ažurirala zakonodavni financijski izvještaj Akta o kibernetičkoj solidarnosti u pogledu financijskih omotnica za specifični cilj 2 „Umjetna inteligencija”, specifični cilj 3 „Kibersigurnost i povjerenje” i specifični cilj 4 „Napredne digitalne vještine”, uzimajući u obzir preraspodjele koje su dogovorili suzakonodavci.
4.	U skladu s tim, financijske omotnice za razdoblje 2025. – 2027. predstavljene u ažuriranom zakonodavnom financijskom izvještaju, ne dovodeći u pitanje ovlasti Komisije u okviru godišnjeg proračunskog postupka, jesu sljedeće:
–	[544 726 000 EUR] za specifični cilj 2 „Umjetna inteligencija”, uzimajući u obzir 65 milijuna EUR preraspodijeljenih u specifični cilj 3 „Kibersigurnost i povjerenje”;
–	[44 451 000 EUR] za specifični cilj 3 „Kibersigurnost i povjerenje” – dio pod izravnim upravljanjem Komisije, uključujući 26 milijuna EUR preraspodijeljenih iz specifičnih ciljeva 2 i 4.
–	[353 190 613 EUR] za specifični cilj 3 „Kibersigurnost i povjerenje” – dio kojim upravlja Europski stručni centar za industriju, tehnologiju i istraživanja u području kibersigurnosti, uključujući preraspodjelu 61 milijuna EUR iz specifičnih ciljeva 2 i 4.
–	[167 162 423 EUR] za specifični cilj 4 „Napredne digitalne vještine”, uzimajući u obzir 22 milijuna EUR preraspodijeljenih u specifični cilj 3 „Kibersigurnost i povjerenje”.
5.	Pričuva EU-a za kibernetičku sigurnost financirat će se iz financijske omotnice specifičnog cilja 3 „Kibersigurnost i povjerenje” – dio pod izravnim upravljanjem Komisije (koji se prema ažuriranom zakonodavnom financijskom izvještaju procjenjuje na [44 451 000] EUR).

